
Tisztelt Képviselő-testület!

I. Előzmények:

A városi piac a volt 100-as ABC épülete melletti Fót 1123/2 helyrajzi számú ingatlan egy részén működik. Fót Város Önkormányzat Képviselő-testületének 371/2018. (XI.21.) KT-határozata felhatalmazása alapján, 2019. január 16-án Fót Város Önkormányzatával megkötött Piac Üzemeltetési szerződés szerint a Fóti Közszolgáltató Közhasznú Nonprofit Kft. (továbbiakban Kft.) üzemelteti a jelenlegi piacot. 

Fót Város Önkormányzata a 23/2017.(I.25.) KT-határozatnak megfelelően tervezési szerződést kötött a Vándorépítész Kft-vel a – jelenleg 1118/1 helyrajzi számú ingatlanon - Piac és sétány, Közösségi tér vázlatterv, építési engedélyezési terv elkészítésére, a jogerős építési engedélyezési terv alapján a kiviteli terv elkészítésére, valamint a kiviteli tervhez árazott és árazatlan költségvetés készítésére. Az építési engedély 2019. május 24-én jogerőre emelkedett. 

A Hivatal és pályázati tanácsadója folyamatosan figyelemmel kísérte azon pályázati lehetőségeket, melyek a piac fejlesztésére lehetőséget nyújtanak. 
2022. május 16-án Fót Város Önkormányzata „Vállalkozások piacra jutását segítő termelői piac fejlesztése Fóton” címmel támogatási kérelmet nyújtott be a „TOP_PLUSZ-1.1.1-21-PT1 Helyi gazdaságfejlesztés” tárgyú pályázati felhívásra, mely TOP_PLUSZ-1.1.1-21-PT1-2022-00013 azonosító számon 230.000.000 Ft vissza nem térítendő támogatásban részesült. Az európai uniós támogatás segítségével megvalósuló projekt keretében Fót belvárosában meglévő kiszolgáló épület bővítésével fedett piactér és nyitott termékbemutató tér kialakítása valósul meg. 
A támogatás felhasználását, a kivitelezés teljes lebonyolítását Egyedi megbízási szerződés alapján a Kft. intézi. A vállalkozó kiválasztása közbeszerzési eljárás eredményeképpen megtörtént, a Bátonytrade Kft. 2023. szeptember 5-én átvette a munkaterületet, a kivitelezés folyamatban van.  

II. A döntéshez szükséges információk, tájékoztatások:

A piac épületének kivitelezése folyamatban van, a használatbavételi és a működéshez szükséges engedélyek megszerzése után a piac mielőbbi megnyitása szükséges. A teljes körű üzemeltetésre javaslom a Kft-t megbízni, illetve az 1. sz. mellékletként csatolt működési szabályzat tervezetét jóváhagyni.     

A piac épületének kivitelezése folyamán felmerült, hogy az árusítás, raktározás könnyítése, illetve az időszakos temperálás javítása érdekében a jelenlegi nyitott rész homlokzati nyílászárók beépítésével zárhatóvá váljon. A Kft. ajánlatot kért a Vándorépítész Kft-től az épülő piac épület bezárásának a megtervezésére. A tervezési ajánlat 950.000 Ft + Áfa. Javaslom megbízni a tervezésre a Kft-t egyedi megbízási szerződéssel.    

A városi piac létesítéséről és üzemeltetéséről szóló 4/2018. (II.1.) önkormányzati rendelet hatályon kívül helyezése a következő indokok alapján szükségszerű:
- az önkormányzat nincs törvényben ilyen irányú felhatalmazása rendelet alkotásra;
- a rendeletben szabályozottak nem felelnek meg azon kritériumnak, hogy helyi társadalmi viszonyok rendeznének, ezért eredeti jogalkotói hatáskör sem áll fenn;
- az abban lévő szabályok tulajdonosi jogkörből fakadóan előírhatók.

A fentiek alapján a következő határozati és rendeletalkotási javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:
…/2024.(IX.26.) KT-határozat

[bookmark: _GoBack]1./ Fót Város Önkormányzatának Képviselő-testülete úgy dönt, hogy megbízza a Fóti Közszolgáltató Közhasznú Nonprofit Kft-t a Fót 1118/1 helyrajzi számú ingatlanon megépülő városi piac teljes körű üzemeltetésével, valamint jóváhagyja e határozat 1. sz. melléklete szerinti tartalommal a Fóti Piac Működési Szabályzatát. 

2./ Fót Város Önkormányzatának Képviselő-testülete felkéri a Polgármestert, hogy az 1. pontban meghozott döntés alapján Fóti Közszolgáltató Közhasznú Nonprofit Kft az Üzemeltetési szerződést az alábbi lényeges tartalmi feltételekkel kösse meg:

· …….. 

3./ Fót Város Önkormányzatának Képviselő-testülete megbízza a Fóti Közszolgáltató Közhasznú Nonprofit Kft-t, hogy a Vándorépítész Kft-vel a 2024. szeptember 10-én kelt – a piac épület nyitott részének bezárására benyújtott - tervezési árajánlat alapján a Tervezési szerződést kösse meg.

4./ Fót Város Önkormányzatának Képviselő-testülete felkéri a Polgármestert, hogy a 3./ pontra vonatkozó Egyedi megbízási szerződést írja alá. 

Felelős: polgármester
Határidő: 1./ pont: használatbavételi eljárás megindításától függő határidő; 2./ pont: 2024. október 10.; 3./ pont: 2024. október 18.; 4./ pont: 2024. október 10.; 


IV. Rendelet alkotási javaslat:

Fót Város Önkormányzat Képviselő-testülete megalkotja a városi piac létesítéséről és üzemeltetéséről szóló 4/2018. (II. 1.) önkormányzati rendelet hatályon kívül való helyezéséről szóló …/2024. (…) önkormányzati rendeletet.


Melléklet: 
· 1. sz. melléklet, mely egyben a határozati javaslat melléklete is: Fóti Piac Működési Szabályzata
· 2. sz. melléklet: rendelet-tervezet


Jogszabályi hivatkozás: 
· Fót Város Önkormányzat Képviselő-testületének 6/2023. (I.27.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020.(IX.28.) önkormányzati rendelet módosításáról 57. § (minősített többség)
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól
· 55/2009. (III.13.) Korm. rendelet a vásárokról, a piacokról és a bevásárlóközpontokról 

